Lav et referat af nedenstående tekst:

Tekst:
Man skal være ekstra opmærksom, når man hopper i vandet ved de nordjyske strande eller havne på østkysten i disse dage. Vandet er nemlig proppet med de rødlige gopler, der brænder og svier, hvis man kommer for tæt på. Vestenvinden skyller store mængder af brandmænd ind til kysten, og selv når vinden vender, kommer det til at tage et par dage, før goplerne er skyllet væk igen. Især omkring Hou, Sæby og Frederikshavn er der i år en masse brandmænd. - Vi har det seneste stykke tid haft meget mere vestenvind, end vi plejer, og derfor er der nu en hel masse brandmænd i vores havnebad, siger Egon Larsen, havnefoged i Hou. Længere oppe ad kysten på Palmestranden i Frederikshavn har de også godt lagt mærke til store mængder af brandmænd, og livredderne melder også om flere badegæster, der er blevet forbrændt af de røde gopler. Livredderne fortæller dog, at brandmændene ikke har været et stort problem, og at man sagtens kan hoppe i vandet ved stranden. Også ved Sæby har man i disse dage store mængder af brandmænd flydende omkringer kysterne. Havnefoged i Sæby Havn, Birger Isaksen, forklarer dog, at man regner med, der snart kommer pålandsvind, og så glider brandmændene lige så stille og væk igen.

Referat:
Man skal være opmærksom, når man bader på østkysten i disse dage, for vestenvinden skyller store mængder af brandmænd ind til kysten.